
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός διαστάσεων χ.λπ. ψηφοδελτίων και φακέλων που χρη¬ 


σιμοποιούνται κατά την ψηφοφορία για την εκλογή βουλευ¬ 
τών. 1 

Χορήγηση χαρτιού στα κόμματα και στους συνασπισμούς κομμάτων 
για την κατασκευή των ψηφοδελτίων που θα χρησιμοποιηθούν 

στις επικείμενες νέες γενικές βουλευτικές εκλογές. 2 

Τροποποίηση της Α/6366/30.10.87 απόφασης Υπουργ. Εθν. Οι¬ 
κονομίας. 3 

Παροχή της εγγύησης του Δημοσίου προς το Ταχ. Ταμιευτήριο για 
τη χορήγηση δανείου ποσού δρχ. 3.400.000.000 στην Ελλη¬ 
νική Αεροπορική Βιομηχανία (ΕΑΒ). 4 

Καθορισμός ωραρίου λειτουργίας των Εμπορικών Καταστημάτων, 
Καταστημάτων Τροφίμων και Κρεοπωλείων, Οπωρολαχανο¬ 
πωλείων της περιοχής τέως Διοικήσεως Πρωτευούσης για τη 

χειμερινή περίοδο 1989 - 1990. 5 

Τροποποίηση της Δ1γ/26013/30.9.1987 (ΦΕΚ 191/ 

2.10.1987 τεύχος Ν.Π.Δ.Δ.) απόφαση. 6 

Καθορισμός ημέρας ενάρξεως λειτουργίας του υποθηκοφυλακείου 

Ν. Σμύρνης. 7 

Διορισμός μελών του Τ.Σ, του ΟΣΚ. 8 

Μεταβίβαση αρμοδιοτήτων Υπουργού και δικαιώματος υπογραφής 
«Με εντολή Υπουργού» στο Γενικό Γραμματέα του Υπουργείου 

Πολιτισμού. 9 

Τροποποίηση της παρ. 2 του αρθ. 18 του Κανονισμού ΚΑΦ Λιμένος 

Ηρακλείου.10 

Επίταξη πλεοναζόντων ιδιωτικών υδάτων ενός (1) πηγαδιού μετά 
των εγκαταστάσεών του για την ύδρευση των κατοίκων της πό¬ 
λης της Κορίνθου και του 6ου Συντάγματος Πεζικού.11 


Έγκριση του Ειδικού Κανονισμού Λιμένα Πάρου αριθ. 18 με τίτλο 
«Τροποποίηση 6 του υπ’ αριθ. 9 Ειδικού Κανονισμού Λιμένα Πά¬ 
ρου περί αχθοφορικών και λεμβουχικών δικαιωμάτων». .... 12 
Έγκριση του Ειδικού Κανονισμού Λιμένα Τήνου αριθ. 23 «Περί 
αναπροσαρμογής τιμολογίου λεμβουχικών και αχθοφορικών δι¬ 
καιωμάτων.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 53236 (1) 

Καθορισμός διαστάσεων κ.λπ. ψηφοδελτίων και φακέλων που χρησιμο¬ 
ποιούνται κατά την ψηφοφορία για την εκλογή βουλευτών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη τις διατάξεις των άρθρων 63 παρ. 2 και 68 παρ. 
1 του Π.Δ. 265/1989 «κωδικοποίηση σ’ ενιαίο κείμενο των διατάξεων 
της νομοθεσίας για την εκλογή βουλευτών», (Φ.Ε.Κ. 126), αποφασί¬ 
ζουμε: 


Καθορίζουμε τις διαστάσεις κ.λπ. των ψηφοδελτίων και φακέλων 
που χρησιμοποιούνται για την εκλογή βουλευτών, ως ακολούθως: 

1. Διαστάσεις κ.λπ. ψηφοδελτίων: Οι διαστάσεις των ψηφοδελτίων 
ορίζονται: α) για τις εκλογικές περιφέρειες που εκλέγουν μέχρι και δέκα 
(10) βουλευτές, σε 14x20 εκατοστά του μέτρου περίπου και β) για τις 
εκλογικές περιφέρειες που εκλέγουν ένδεκα (11) και πάνω βουλευτές, 
σε 14x25 εκατοστά του μέτρου περίπου. 


Τα ονόματα των υποψηφίων γράφονται στο ψηφοδέλτιο κατά τη 
σειρά που ορίζεται στις παραγράφους 2, 3, 4 και 5 του άρθρου 65 του 
Π.Δ. 265/1989, ήτοι κατά τη σειρά που αναφέρονται στις αποφάσεις 
ανακήρυξης υποψηφίων των αρμοδίων δικαστηρίων και με τα ονοματε- 
πωνυμικά στοιχεία που αναφέρονται στις ίδιες αποφάσεις απότα οποία 
προτάσσεται το επώνυμο κάι ακολουθούν το κύριο όνομα και το πατρώ¬ 
νυμο. \ 

κυ 
κε 

2. Διαστάσεις κ.λ.π. φακέλων: Οι διαστάσεις των φακέλων, μέσα 
στους οποίους κλείνονται τα ψηφοδέλτια, ορίζονται σε 9,5x12 εκατο¬ 
στά του μέτρου περίπου. 

Κατασκευάζονται από συνηθισμένο αδιάφανο χαρτί λευκής απόχρω¬ 
σης και φέρουν στην εμπρόσθια πλευρά τους, διαγωνίως, πέντε γραμμές 
θαλασσιάς απόχρωσης, από τις οποίες η μεσαία κυματοειδής, συνολικού 
πλάτους ενός εκατοστού του μέτρου περίπου. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αν πρόκειται για έγγαμη γυναίκα γράφονται με την ίδια ως ά\ 
σειρά και με τα ονοματεπωνυμικά στοιχεία με τα οποία ανακηρύχθη 
υποψήφια από το αρμόδιο δικαστήριο. 


Αθήνα, 14 Σεπτεμβρίου 1989 

0 ΥΠΟΥΡΓΟΣ 

ΝΙΚ. ΚΩΝΣΤΑΝΤΟΠΟΥΛΟΣ 


- 4 —-— 

Αριθ. 53235 (2) 

Χορήγηση χαρτιού στα κόμματα και στους συνασπισμούς κομμάτων 
για την κατασκευή των ψηφοδελτίων που θα χρησιμοποιηθούν στις 
επικείμενες νέες γενικές βουλευτικές εκλογές. 


Ο ΥΠΟΥΡΓΟΣ ΕΣΩΤΕΡΙΚΩΝ 


Έχοντας υπόψη τις διατάξεις της παρ. 1 του άρθρου 63 του Π.Δ. 
265/1989 «Κωδικοποίηση σ’ ενιαίο κείμενο των διατάξεων της νομο¬ 
θεσίας για την εκλογή βουλευτών» (Φ.Ε.Κ. 126), αποφασίζουμε: 

1. Η ποσότητα του χαρτιού για κατασκευή ψηφοδελτίων που χορη¬ 
γείται στα κόμματα ή τους συνασπισμούς συνεργαζομένων κομμάτων 
για την διενέργεια των επικείμενων νέων γενικών βουλευτικών εκλο¬ 
γών είναι ανάλογη προς την απαιτούμενη για την κατασκευή ψηφοδελ¬ 
τίων σε αριθμό που να υπερβαίνει κατά πενήντα τοις εκατό (50%) τον 
αριθμό των γραμμένων εκλογέων στους εκλογικούς καταλόγους του 
συνόλου των εκλογικών περιφερειών σε κάθε μιά των οποίων θα ανακη¬ 
ρυχθεί συνδυασμός του δικαιούχου κόμματος ή συνασπισμού κομμά¬ 
των. 

2. Τα κόμματα και οι συναπισμοί συνεργαζόμενων κομμάτων που 
προτείνουν συνδυασμούς υποψηφίων και δικαιούνται χαρτιού σύμφωνα 
με τις διατάξεις της παρ. 1 του άρθρου 63 της νομοθεσίας για την 

εκλογή βουλευτών (Π.Δ. 265/1989), δηλαδή τα κόμματα και οι συνα¬ 
σπισμοί συνεργαζόμενων κομμάτων, των οποίων συνδυασμοί υποψη¬ 
φίων ανακηρύχτηκαν στο ένα τρίτο (1/3) τουλάχιστον των εκλογικών 
περιφερειών του κράτους, ζητούν τη χορήγηση αυτού από το Υπουργείο 
Εσωτερικών με αίτηση του αρχηγού ή των συναρχηγών ή της διευθϋ- 
νουσας επιτροπής τους ή ειδικού αντιπροσώπου που διορίζεται αρμο- 
δίως με έγγραφη δήλωση. 

Στην αίτηση με την οποία ορίζεται και εξουσιοδοτείται εκπρόσωπος 
για την παραλαβή του χαρτιού, επισυνάπτεται υπεύθυνη δήλωση των 
αρμοδίων ως άνω για την υποβολή της αίτησης με την οποία θα δηλώ¬ 
νονται υπεύθυνα οι εκλογικές περιφέρειες στις οποίες έχουν καταρτιστεί 
και θα ανακηρυχθούν αρμοδίως συνδυασμοί του κόμματος ή του συνα¬ 
σπισμού κομμάτων. 

3. Σε περίπτωση που δεν ανακηρυχθούν συνδυασμοί υποψηφίων σε 
μερικές εκλογικές περιφέρειες απ’ αυτές που έχουν δηλωθεί θα επιστρέ- 
φεται στο Υπουργείο Εσωτερικών (Δ/νση Εκλογών) από το υπόχρεο 
κόμμα ή το συνασπισμό συνεργαζομένων κομμάτων μέσα σε πέντε (5) 
ημέρες από την ανακήρυξη των συνδυασμών η ποσότητα χαρτιού που 
αναλογεί στις εκλογικές αυτές περιφέρειες. Διαφορετικά θα καταβάλλε¬ 
ται σε δημόσιο ταμείο ύστερα από έγγραφη εντολή του Υπουργείου 
Εσωτερικών το αντίτιμο της αξίας του χαρτιού το οποίο θα είναι ανά¬ 
λογο προς την τιμή προμήθειας που επιτεύχθηκε από το Υπουργείο 
Εσωτερικών. 

Το χαρτί χορηγείται με απόδειξη βάσει εντολής του Υπουργείου 
Εσωτερικών που καθορίζει το δικαιούχο κόμμα ή συνασπισμό συνεργα- 
ζόμενων κομμάτων, τα στοιχεία του εξουσιοδοτημένου εκπροσώπου αυ¬ 
τού, τη χορηγητέα ποσότητα και τον τρόπο παράδοσής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΝΙΚ. ΚΩΜΣΤΑΝΤΟΠΟΥΛΟΣ 
-♦- 

Αριθ. 29799 (3) 

Τροποποίηση της Α/6366/30.10.87 απόφασης Υπουργ. Εθν. Οικο¬ 
νομίας. 

Ο ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη: , 

1. Τις διατάξεις: 

α. του Ν. 1558/85 «Κυβέρνηση και Κυβερνητικά Όργανα», 

β. του Π.Δ. 383/79 «περί ουστάσεως Οργανισμού Αναπτύξεως Δ. 
Κρήτης» όπως τροποποιήθηκε με τα Π.Δ. 74/80 και 316/84, 

γ. του Π.Δ. 545/88 Οργανισμός ΥΠΕΘΟ». 

2. Την άριθ. Α/6366/30.10.87 απόφαση αριθμού μελών του Δ.Σ. 
του ΟΑΔΥΚ όπως τροποποιήθηκε μεταγενέστερα. 

3. Το αριθ. 2676/4.9.89 τηλετυπικό σήμα του Γ. Δ/ντή του ΟΑ¬ 
ΔΥΚ, αποφασίζουμε: 

1. Τροποποιούμε την απόφαση που αναγράφεται στο σκεπτικό με 
στοιχ. 2 και ορίζουμε: α) Πρόεδρο του Διοικητικού Συμβουλίου του Ορ¬ 
γανισμού Αναπτύξεως Δυτικής Κρήτης τον Εμμανουήλ Φραδέλλο, Νο¬ 
μάρχη Χανιών, σε αντικατάσταση του Μανώλη Μπριλλάκη και β) Αντι¬ 
πρόεδρο τον Αντώνιο Γ ρηγοράκη Νομάρχη Ρεθύμνου σε αντικατάσταση 
της Βασιλικής Μόαιαλου. 

2. Κατά τα λοιπά ισχύει η Α/6366/30.10.87 απόφαση. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Σεπτεμβρίου 1989 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 2071516/15321/0025 (4) 

Παροχή της εγγύησης του Δημοσίου προς το Ταχ. Ταμιευτήριο για τη 
χορήγηση δανείου ποσού δρχ. 3.400.000.000 στην Ελληνική Αε¬ 
ροπορική Βιομηχανία (ΕΑΒ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

. Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την 1485/27.2.89 πράξη του Διοικητή της Τ.Ε. με την οποία 
εγκρίνεται η δανειοδότηση της Ελληνικής Αεροπορικής Βιομηχανίας 
(ΕΑΒ) από τις Εμπορικές Τράπεζες ή το Ταχ. Ταμιευτήριο μέχρι συνο¬ 
λικού ποσού δρχ. 7,000 εκατ. για την πληρωμή υποχρεώσεων της 
εταιρείας από τοκοχρεωλύσια δανείων εξωτερικού που λήγουν μέχρι 
31.12.89. 

3. Την συνεδρίαση του Διοικητικού Συμβουλίου του Ταχ. Ταμιευτη¬ 
ρίου αριθ. 1940/7.9.89 με την οποία εγκρίθηκε η χορήγηση στην Ελ¬ 
ληνική Αεροπορική Βιομηχανία (ΕΑΒ) τοκοχρεωλυτικού δανείου ποσού 
δρχ. 3.400 εκατ. για την πληρωμή υποχρεώσεών της από τοκοχρεω¬ 
λύσια δανείων εξωτερικού. 

4. Την 630/12.9.1989 συνεδρίαση του Δ.Σ. της ΕΑΒ με την οποία 
εγκρίνεται η σύναψη του ανωτέρω δανείου. 

5. Το έγγραφο του Υπουργείου Εθνικής Άμυνας αριθμ. Φ. 800/57/ 
457536/14.9.89 το οποίο εγκρίνει την προαναφερόμενη δανειοδό- 
τηση. 

6. Το έγγραφο της ΕΑΒ αριθμ. 82-00/140/12.9.89 με το οποίο 
ζητεί την εγγύηση του Ελληνικού Δημοσίου για την ανωτέρω δανειοδό¬ 
τηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταχ. Ταμιευ¬ 
τήριο για τη χορήγηση δανείου προς την Ελληνική Αεροπορική Βιομη¬ 
χανία (ΕΑΒ) ποσού δρχ. τριών δισεκατομυρίων τετρακοσίων εκατομμυ¬ 
ρίων (3.400.000.000) για την πληρωμή υποχρεώσεών της από τοκο¬ 
χρεωλύσια δανείων εξωτερικού λήξης μέχρι 31.12.1989. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθμ. 1485/27.2.1989 και στην αριθ. 1940/7.9.1989 
συνεδρίαση του Δ.Σ. του Ταχυδρομικού Ταμιευτηρίου. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέχρονται από την ανωτέρω αιτία και μετά από 
προηγούμενη βεβαίωση των ποσών αυτών στην αρμόδια Δ. Ο.Υ. στο 
λογ/σμό Νο 555 σύμφωνα με τη διάταξη του Π. Δ/τος αριθμ. 16/ 
1989 (ΦΕΚ 6/1989 τ. Α) και τις οδηγίες της εγκυκλίου μας άριθμ. 
98348/2945/8.8.79. 

Το Ταχ. Ταμιευτήριο παρακαλείται να μας στείλει αντίγραφο της 
σύμβασης που θα υπογράψει με την ΕΑΒ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία εξυ¬ 
πηρέτησής του. 

Η ΕΑΒ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η δανείστρια Τράπεζα και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

. . - - · — ~ .-. -. 

Αριθ. 2035 (5) 

Καθορισμός ωραρίου λειτουργίας των Εμπορικών Καταστημάτων, Κα¬ 
ταστημάτων Τροφίμων και Κρεοπωλείων, Οπωρολαχανοπωλείών 
της περιοχής τέως Διοικήσεως Πρωτευούσης για τη χειμερινή πε¬ 
ρίοδο 1989 - 1990. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου δεύτερου του Ν. 1788/88 «Κύρωση της 

αριθ. 10 της 19 Ιανουάριου 1988 Πράξης του ΐπουργιχού Συμβουλίου 
(ΦΕΚ 11/Α) και άλλες διατάξεις». 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Τη γνωμοδότηση του Α.Σ.Ε. της 14.9:89. 

4. Τις γνώμες των οικείων επαγγελματικών οργανώσεων εργοδο¬ 
τών και εργαζομένων. 

5. Τις ανάγκες εξυπηρέτησης του καταναλωτικού κοινού, αποφασί¬ 
ζουμε: 

Καθορίζουμε το ωράριο λειτουργίας των Εμπορικών Καταστημά¬ 
των, Καταστημάτων Τροφίμων και Κρεοπωλείων - Οπωρολαχανοπω¬ 
λείων της περιοχής τέως Διοικήσεως Πρωτευούσης για την χειμερινή 
περίοδο που αρχίζει την 15.9.1989 και λήγει την 15.6.1990 ως εξής: 

α) Εμπορικά Καταστήματα: 

Δευτέρα 09.00 - 17.00. 

Τρίτη 10.00 - 19.00. 

Τετάρτη 09.00 - 17.00. 

Πέμπτη 10.00 - 19.00. 

Παρασκευή 10.00 - 19.00. 

Σάββατο 08.30 - 15.30. 

β) Καταστήματα Τροφίμων: 

Δευτέρα 09.00 - 16.30. 

Τρίτη 09.30 - 18.30. 

Τετάρτη 09.00 - 16.30. 1 

Πέμπτη 09.30 - 18.30. 

Παρασκευή 09.30 - 19.00. 

Σάββατο 08.30 - 16.00. 

γ) Κρεοπωλεία - Οπωρολαχανοπωλεία: 

Δευτέρα 07.30 - 14.30. 

Τρίτη 07.30 - 16.30. 

Τετάρτη 07.30 - 16.00. 

Πέμπτη 07.30 - 16.30. 

Παρασκευή 07.30 - 17.00. 

Σάββατο 07.30 - 14.30. 

Η απόφαση αυτή να δημοσιευθεί στην Εφημερίδα της Κυβερνήσεως, 
Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΘΕΟΧ. ΠΑΠΑΜΑΡΓΑΡΗΣ 
-♦- 

Αριθ. Δ1γ/29414 (6) 

Τροποποίηση της Δ1γ/26013/30.9.1987 (ΦΕΚ 191/2.10.1987 
τεύχος Ν.Π.Δ.Δ.) απόφαση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 4031/1959. 

2. Τις διατάξεις του άρθρου 58 του Ν. 1539/1985. 

3. Την απόφασή μας Δ1γ/26013/30.9.1987 (ΦΕΚ 191/ 
2.10.1987 τεύχος Ν.Π.Δ.Δ.). 

4. Το αριθ. 1709/31.7.1989 έγγραφο του Πανελληνίου Φαρμα¬ 
κευτικού Συλλόγου. 

5. Το αριθ. Α6δ/7385/31.7.1989 Υπηρεσιακό Σημείωμα της Δ/ 
νσης Φαρμάκων και Φαρμακείων, αποφασίζουμε: 

1. Τροποποιούμε την ανωτέρω (3) σχετική απόφασή μας και διορί¬ 
ζουμε στο Ανώτατο Φαρμακευτικά Πειθαρχικό Συμβούλιο τα κατω¬ 
τέρω πρόσωπα: 

α. Ανδρομάχη Αντωνιάδου, υπάλληλο της Δ/νσης Φαρμάκων και 
Φαρμακείων με βαθμό Α' του Κλάδου ΠΕ6 Φαρμακοποιών, ως ανα- 
πληρώτριά της λόγω θέσεως Δ/ντριας της ίδιας Δ/νσης. 

β. Βελισσάριο Θάνο, υπάλληλο της Δ/νσης Φαρμάκων και Φαρμα¬ 
κείων με βαθμό Α' του κλάδου ΠΕ Διοικητικού, ως τακτικό μέλος με 
αναπληρώτριά του την Μαρία Παπαδοπούλου, υπάλληλο του ίδιου 
Κλάδου με βαθμό Β'. 

2. Η θητεία των ανωτέρω διοριζομένων λήγει μαζί με το υπόλοιπο 
της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη απόφαση. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

- + - 

Αριθ. 96903 οικ. (7) 

Καθορισμός ημέρας ενάρξεως λειτουργίας του υποθηκοφυλακείου Ν. 

Σμύρνης. ~ ... 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις του άρθρου 421 Ν. 3805/57. 

Καθορίζομε την 1η Οκτωβρίου ως ημέρα ενάρξεως της λειτουργίας 
του υποθηκοφυλακείου Ν. Σμύρνης άνευ της τηρήσεως της κατά το άρ¬ 
θρο 7 του Κ.Δ./τος της 19/23 Ιουλίου 1941 «περί κωδικοποιήσεως εις 
ενιαίον κείμενο των διατάξεων των α.ν. 434/37 κ.λ». διαδικασίας της 
αντιγραφής και παραδόαεως των σχετικών πράξεων και εγγραφών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΦΩΤΗΣ ΚΟΥΒΕΛΗΣ ' 

-φ- 

Αριθ. ΣΤ1/2073 ' ’ (8) 

Διορισμός μελών του Τ.Σ. του ΟΣΚ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 627/68:και του Ν. 513/76. 

2. Την αριθμ. ΣΤ1/239/29.1.88 ΦΕΚ 91/τ.Β./19.2.88 από¬ 
φασή μας «Περί διορισμού μελών του Τεχνικού Συμβουλίου του ΟΣΚ». 

3. Το Π.Δ. 437/17,8.1989/τ.Α. ΦΕΚ 190/29.8.1989 τροποποί¬ 
ηση του αριθμ. 453/1987 Προεδρικού Διατάγματος «Όργανα που 
αποφασίζουν ή γνωμοδοτούν και ειδικές ρυθμίσεις σε θέματα έργων που 
εκτελούνται από τον ΟΡΓΑΝΙΣΜΟΝ ΣΧΟΛΙΚΩΝ ΚΤΙΡΙΩΝ (ΟΣΚ). 

4. Την αριθμ. ΣΤ5/3/15.1.1985 κοινή απόφαση των Υπουργών 
Προεδρίας της Κυβέρνησης και Εθνικής Παιδείας ΦΕΚ 67 (τ.Β./ 
8.2.1985) «Περί σύστασης σύνθεσης και ανασύνθεσης συλλογικών ορ¬ 
γάνων αρμοδιότητας του ΥΠΕΠΘ», αποφασίζουμε: 

Ο Πρόεδρος και τα μέλη του Τεχνικού Συμβουλίου του ΟΣΚ ορίζο¬ 
νται οι εξής: 

1. Πρόεδρος Λουκιανός Παγώνης, Αρχιτέκτων, Ιδιώτης αναπλη- 
ρούμενος από την Αλεξάνδρα Πρέζα, Πολιτικό Μηχανικό, Ιδιώτη. 

2. Καραντάνος Κωνσταντίνος, Πολιτικός Μηχανικός, ιδιώτης ανα- 
πληρούμενος από τον Καραΐσκο Δημήτριο, Πολιτικό Μηχανικό, ιδιώτη. 

3. Παπαδόπουλος Αλέξανδρος, Μηχανολόγος Ηλεκτρολόγος, Διευ¬ 
θυντής του ΟΣΚ, αναπληρούμενος από την Ζακυνθινού Μαρία, Αρχιτέ- 
ριτων, Διευθύντρια του ΟΣΚ. 

4. Ευαγγελίου Γεώργιος, Πολιτικός Μηχανικός, Τμηματάρχης του 
ΟΣΚ αναπληρούμενος από τον Χρύση Νικόλαο, Πολιτικό Μηχανικό, 
Τμηματάρχη του ΟΣΚ.. 

5. Δημητρόπουλος Αγγελής, δικηγόρος του ΟΣΚ, αναπληρούμενος 
από τον Βεργή Εύελπι, δικηγόρο του ΟΣΚ. 

6. Ιωακείμ Στρώνης, Πολιτικός Μηχανικός, Εκπρόσωπος του Τε¬ 
χνικού Επιμελητηρίου Ελλάδος, αναπληρούμενος από τον Γεράσιμο 
Παντελή, Πολιτικό Μηχανικό του Τεχνικού Επιμελητηρίου. 

7. Παπαναστασίου Ιωάννης, Πολιτικός Μηχανικός, του κλάδου ΠΕ 
με Α’ βαθμό υπάλληλος του ΥΠΕΧΩΔΕ, αναπληρούμενος από τον Ιω¬ 
άννη Φραδέλο, Πολιτικό Μηχανικό του κλάδου ΠΕ με Α’ βαθμό, υπάλ¬ 
ληλο του ΥΠΕΧΩΔΕ. 

8. Γραμματέας του Τ.Σ. ορίζεται ο Θεοδοσόπουλος Ευάγγελος, Ηλε¬ 
κτρολόγος Υπομηχανικός του ΟΣΚ, αναπληρούμενος από την Τσεβά - 
Κεραμύδα Σωτηρία, Διοικητικό Υπάλληλο ΜΕ1 του ΟΣΚ. 

Η διάρκεια της θητείας του Προέδρου και των μελών του Τ.Σ. ορίζε¬ 
ται διετής. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Σεπτεμβρίου 1989 

Ο Υπουργός 

ΒΑΣΙΛΕΙΟ! ΚΟΛΙΤΟΠΑΝΝΟΠΟΥΛΟΣ 
.. "♦- 

Αρ·.θ. ΤΠΠΟ/ΓΝΟΣ/39191 (9) 

Μεταβίβαση αρμοδιοτήτων Υπουργού και δικαιώματος υπογραφής 

«Με εντολή Υπουργού» στο Γενικό Γραμματέα του Υπουργείου Πο¬ 
λιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α). β 

β) Του Π.Δ. 941/1977 «Περί Οργανισμού του Υπουργείου Πολιτι¬ 
σμού και Επιστημών» (ΦΕΚ 320/Α). 

2. Την ανάγκη διασφάλισης της εύρυθμης λειτουργίας των Υπηρε¬ 
σιών του Υπουργείου Πολιτισμού και της ταχείας προώθησης των υπο¬ 
θέσεων, αποφασίζουμε: 

Άρθρο μόνο 

Στο Γενικό Γραμματέα του Υπουργείου Πολιτισμού μεταβιβάζουμε 
τις ακόλουθες αρμοδιότητες, καθώς και το δικαίωμα να υπογράφει «Με 
εντολή Υπουργού» αποφάσεις, έγγραφα και λοιπές διοικητικές πράξεις, 
ως εξής: 

1. Τις εγκρίσεις πράξεων των Δ.Σ. των Ν.Π.Δ.Δ, που εποπτεύονται 
από το Υπουργείο Πολιτισμού, για θέματα υπηρεσιακής κατάστασης, 
χορήγησης κάθε είδους επιδομάτων και αδειών υπαλλήλων τους με 
βαθμό Α'. 

2. Την έγκριση σε θέματα οργάνωσης και μεθόδων, εκπαίδευσης, 
μηχανογράφησης, μηχανοργάνωσης, πληροφορικής και στατιστικής 
καθώς και σε θέματα αρμοδιότητας της Διεύθυνσης Πολιτικής Σχεδία¬ 
σης Εκτάκτου ανάγκης, εκτός εκείνων που αφορούν την έγκριση των 
σχεδίων και τις εκθέσεις προς τα λοιπά Υπουργεία. 

3. Την έγκριση για την ίδρυση, λειτουργία, μεταβίβαση άδειας και 
μετεστέγαση σχολών καλλιτεχνικής εκπαίδευσης (ανωτέρων σχολών 
δραματικής τέχνης και χορού, ωδείων και μουσικών σχολών και σχο¬ 
λών κινηματογράφου), 

4. Τις εγκρίσεις κατανομής χώρων στις κεντρικές υπηρεσίες του 
Υπουργείου. 

5. Την έγκριση για τη χορήγηση αντιγράφων από τα τηρούμενα στις 
διευθύνσεις της κεντρικής υπηρεσίας του Υπουργείου Πρωτότυπα 
«άκρως απόρρητα» έγγραφα. 

6. Την παραπομπή ερωτημάτων στη Νομική Διεύθυνση του Υπουρ¬ 
γείου για την παροχή γνωμοδότησης. · 

Η αποδοχή ή όχι της γνωμοδότησης παραμένει σε μας. 

7. Τις απαντήσεις σε αιτήσεις επανεξέτασης ή υπομνήματα ή αναφο¬ 
ρές παραπόνων ή καταγγελίες πολιτών σε ενέργειες ή απαντήσεις οργά¬ 
νων των κεντρικών υπηρεσιών του Υπουργείου. 

Εξαιρούνται οι περιπτώσεις που η πρώτη απάντηση έχει δοθεί με 
υπογραφή του Γενικού Γραμματέα. 

8. Τις απαντήσεις σε ερωτήματα πολιτών, νομικών προσώπων ή 
υπαλλήλων που αφορούν σε θέματα αρμοδιότητας περισσοτέρων της 
μιας διευθύνσεων του Υπουργείου. 

9. Τις πράξεις που αφορούν σε θέματα υπηρεσιακής κατάστασης (το¬ 
ποθετήσεις, μετακινήσεις, μεταθέσεις, αποσπάσεις, μετατάξεις, προα¬ 
γωγές κ.λπ.) των υπαλλήλων με βαθμό Α' του Υπουργείου και των 
υπαλλήλων με βαθμό Α' των εποπτευόμενων από το Υπουργείο Πολιτι¬ 
σμού δημοσίων υπηρεσιών και ν.π.δ.δ. που δεν έχουν δική τους υπηρε¬ 
σιακή μονάδα η οποία να επιλαμβάνεται αυτών των θεμάτων καθώς και 
μετακινήσεις αποσπασμένων υπάλλήλων του ΥΠΠΟ. 

Εξαιρούνται οι πράξεις διορισμού. 

10. Τις ατομικές πράξεις πρόσληψης και απόλυσης ή καταγγελίας ή 
λύσης της εργασιακής σύμβασης του προσωπικού με σύμβαση εργασίας 
ιδιωτικού δικαίου του Υπουργείου, καθώς και τών εποπτευομένων από 
το Υπουργείο Πολιτισμού δημοσίων υπηρεσιών και Ν.Π.Δ.Δ. που δεν 
έχουν δική τους υπηρεσιακή μονάδα η οποία να επιλαμβάνεται αυτών 
των θεμάτων. 

11. Τις αποφάσεις απόσπασης υπαλλήλων Υπηρεσιών του Υπουρ¬ 


γείου, για βραχυχρόνιο διάστημα, στη Διεύθυνση Πολιτικής Σχεδίασης 
Έκτακτης Ανάγκης, για να συμμετάσχουν σε ασκήσεις ΠΣΕΑ. 

12. Τις εγκρίσεις μετακίνησης για εκτέλεση υπηρεσίας εκτός έδρας 
ιδιωτών και προϊσταμένων διευθύνσεων ή ανεξαρτήτων τμημάτων ή 
ανεξαρτήτων γραφείων της κεντρικής υπηρεσίας του Υπουργείου, των 
απεσπασμένων στο Υπουργείο Πολιτισμού υπαλλήλων καθώς και των 
προϊσταμένων των εποπτευομένων δημοσίων υπηρεσιών και Ν.Π.Δ.Δ. 
που δεν έχουν δική τους υπηρεσιακή μονάδα, η οποία να επιλαμβάνεται 
των θεμάτων αυτών, ανεξάρτητα από το βαθμό που κατέχουν στο εσω¬ 
τερικό και εξωτερικό. 

13. Τις αποφάσεις για τη χορήγηση άδειας άσκησης ιδιωτικού έργου 
με αμοιβή, σε υπαλλήλους που προΐστανται διεύθυνσης ή ανεξαρτήτου 
τμήματος ή ανεξάρτητου γραφείου της κεντρικής υπηρεσίας, καθώς και 
σε προϊσταμένους των Περιφερειακών ή Ειδικών Περιφερειακών Υπη¬ 
ρεσιών του Υπουργείου, ανεξάρτητα από το βαθμό που κατέχουν. 

14. Τις πράξεις γιά τη χορήγηση κανονικών γενικά και αναρρωτι- 
κών αδειών σε υπαλλήλους που προΐστανται διεύθυνσης ή ανεξάρτητου 
τμήματος ή ανεξάρτητου γραφείου της κεντρικής υπηρεσίας του Υπουρ¬ 
γείου, καθώς και στους προϊσταμένους των εποπτευομένων δημοσίων 
υπηρεσιών και Ν.Π.Δ.Δ. που δεν έχουν δική τους υπηρεσιακή μονάδα η 
οποία να επιλαμβάνεται αυτών των θεμάτων. 

15. Τις αποφάσεις για τη χορήγηση γονικών εκπαιδευτικών γενικά 
αδειών και αδειών επιδημίας σε υπαλλήλους του Υπουργείου Πολιτι¬ 
σμού, ανεξάρτητα από το βαθμό που κατέχουν, εκτός των περιπτώσεων 
εκείνων που από τις κείμενες διατάξεις προβλέπεται η έκδοση κοινής 
Υπουργικής αποφάσεως. 

16. Τις αποφάσεις για την αναπλήρωση των προϊσταμένων των διευ¬ 
θύνσεων και των ανεξάρτητων τμημάτων ή γραφείων της κεντρικής 
Υπηρεσίας του Υπουργείου, των περ/κών και ειδ. περ/κών Υπηρεσιών 
του ΥΠΠΟ, καθώς και των προϊσταμένων των εξαρτώμενων, από το 
Υπουργείο, δημοσίων υπηρεσιών. 

17. Τις πράξεις που αφορούν στην επιλογή υπαλλήλων για την εκ¬ 
προσώπηση του Υπουργείου ή για την παρακολούθηση προγράμματος 
εκπαίδευσης, στην ημεδαπή. 

18. Τα έγγραφα με τα οποία παρέχονται πληροφορίες στη Νομική 
Διεύθυνση του Υπουργείου που αφορούν σε αγωγές ή αιτήσεις αναγνώ¬ 
ρισης απαιτήσεων κατά του Δημοσίου ή συμβιβασμού, μ’ αυτό. 

19. Τις αποφάσεις και τα λοιπά έγγραφα που αφορούν στην προκή¬ 
ρυξη ή επικύρωση τακτικών μειοδοτικών διαγωνισμών προμήθειας 
αναλώσιμου ή μη υλικού, εκτέλεσης διαφόρων εργασιών ή παροχής 
υπηρεσιών, για δαπάνη ενός εκατομμυρίου μιας (1.000.001) δραχμών 
και πάνω, στα πλαίσια των αρμοδιοτήτων του ΥΠΠΟ για τις ανάγκες 
της κεντρικής υπηρεσίας. 

20. Τις αποφάσεις και τα λοιπά έγγραφα που αφορούν σε απευθείας 
αναθέσεις για την προμήθεια αναλώσιμου και μη υλικύ, εκτέλεση διαφό¬ 
ρων εργασιών ή παροχή υπηρεσιών, για δαπάνη ενός εκατομμυρίου 
μιας (1.000.001) δραχμών και πάνω, σύμφωνα με την παρ. 20 του 
άρθρου 3 του Ν. 1797/1988 (Α’ 164), στα πλαίσια των αρμοδιοτήτων 
του ΥΠΠΟ και για τις ανάγκες της κεντρικής υπηρεσίας. 

21. Έγγραφα, αποφάσεις, αποφάσεις έγκρισης δαπανών, θεωρήσεις 
δαπανών, εντολές προμηθειών ή εκτέλεσης έργων, απεριόριστου ποσού 
μέσα στα όρια των πιστώσεων που έχουν εγκριθεί. 

22. Τις εγκρίσεις μελετών κάθε έργου ανεξαρτήτως ποσού. 

„ 23. Τις αποφάσεις που αναφέρονται σε θέματα για τα οποία απαιτεί¬ 

ται γνωμοδότηση του Τεχνικού Συμβουλίου και αφορούν σε δαπάνη από 
ενός εκατομμυρίου μιας (1.000.001) δραχμών και πάνω, σε κάθε περί¬ 
πτωση, ανεξάρτητα αν η γνωμοδότηση έχει ληφθεί ομόφωνα ή κατά 
πλειοψηφία. 

24. Τις αποφάσεις φιλοξενίας, γευμάτων κ.λπ. (δημόσιες σχέσεις), 
καθώς και τις αποφάσεις ημερήσιας αποζημίωσης προσώπων που φιλο¬ 
ξενούνται με βάση διακρατικές συμβάσεις και προγράμματα, οι οποίες 
εκδίδονται από τις Διευθύνσεις της Κεντρικής Υπηρεσίας. 

25. Τις αποφάσεις για την έγκριση δαπανών αγοράς πολιτιστικού 
υλικού που προορίζεται να σταλεί σε βιβλιοθήκες, πνευματικά ιδρύματα 
και φυσικά πρόσωπα στο εσωτερικό και το εξωτερικό. 

26. Τις πράξεις καταλογισμού, σε βάρος του υπεύθυνου υπαλλήλου, 
υπερβάσεων του καθορισμένου ανώτατου μηνιαίου ορίου τηλεφωνικών 
συνδιαλέξεων. 

27. Τα έγγραφα που αφορούν στην μετάκληση αλλοδαπών καθηγη¬ 
τών για τις Σχολές Καλλιτεχνικής Εκπαίδευσης (Ανωτέρων Σχολών 
Δραματικής Τέχνης και Χορού, Ωδείων και Μουσικών Σχολών, Σχο¬ 
λών Κινηματογράφου και Ερασιτεχνικών Σχολών Χορού). 

28. Τις πράξεις συγκρότησης Επιτροπών για τη διενέργεια εισάγω- 

γιχών, κατακτηρίων, διπλωματικών και πτυχιακών εξετάσεων των 
Σχολών Καλλιτεχνικής Εκπαίδευσης (Ανώτερων Σχολών Δραματικής 
Τέχνης και Χορού, Ωδείων και Μουσικών Σχολών και Σχολών Κινημα¬ 
τογράφου). 

29. Τις αποφάσεις που αφορούν στη χορήγηση οικονομικών ενισχύ¬ 
σεων σε Ν.Π.Δ.Δ., Ν.Π.Ι.Δ., Ο.Τ.Α. κ.λπ., εφόσον αυτές εκδίδονται 
από Υπηρεσίες του διοικητικού τομέα πολιτιστικής κληρονομιάς. 

30. Τις αποφάσεις συγκρότησης άμισθων Επιτροπών επιλογής Με¬ 
λετητών και Επιτροπών που δεν προβλέπονται από τον Οργανισμό του 
Υπουργείου. 

31. Τις αποφάσεις συγκρότησης επιτροπών και ομάδων εργασίας. 

32. Δημοπρατήσεις Έργων, ανεξαρτήτως αρχικού προϋπολογισμού. 
Στις αρμοδιότητες αυτές περιλαμβάνεται κάθε ενέργεια και απόφαση 
για την Έγκριση Πιστώσεως, Έγκριση τρόπου Δημοπράτηαης, Διακή¬ 
ρυξη Δημοπρασίας, Συγκρότηση Επιτροπής Προεπιλογής, Έγκριση 
αποτελέσματος Προεπιλογής, και εκδίκαση ενστάσεων, συγκρότηση και 
συμπλήρωση Επιτροπής Δημοπρασίας και Επιτροπής Εισήγησης για 
ανάθεση. Έγκριση Αποτελέσματος Δημοπρασίας, Εκδίκαση Αντιρρή¬ 
σεων κατά του κύρους αυτής, Ακύρωση και Επανάληψη Δημοπρα¬ 
σίας. 

33. Εγκρίσεις Πρωτοκόλλων Ζημιών ανωτέρας βίας, για κάθε φύ- 
σειος έργα, καθώς και Αποζημιώσεις Διάλυσης παλαιός εργολαβίας με 
υπαιτιότητα της υπηρεσίας, για αποζημίωση μέχρι 2.000.000 δρχ. 

34. Σύσταση Επιτροπών Παραλαβής Έργων, ανεξαρτήτως προϋπο¬ 
λογισμού και Ειδικών Επιτροπών για όλες τις περιπτώσεις και έγκριση 
σχετικών πρωτοκόλλων. 

35. Εκδίκαση ενστάσεων που στρέφονται κατά πράξεων της Δ/ 
νσουσας Υπηρεσίας. 

36. Έγκριση Παράτασης συνολικής ή τμηματικών προθεσμιών ολο¬ 
κλήρωσης εκτέλεσης Δημοσίων Έργων. 

37. Προτάσεις για έγκριση υπερωριακής εργασίας υπαλλήλων του 
ΥΠΠΟ και των εποπτευομένων από αυτό Δ.Υ. και Ν.Π.Δ.Δ. 

38. Παρατάσεις αναθέσεων έργου. 

39. Προτάσεις για καθορισμό αποζημίωσης, αύξηση μισθών και 
ημερομισθίων των επί συμβάσει υπαλλήλων του ΥΠΠΟ και των επο¬ 
πτευομένων από αυτό Δ.Υ. και Ν.ΓΙ.Δ.Δ, 

40. Σύνθεση και ανασύνθεση ομάδων εργασίας του ΥΠΠΟ. 

41. Έγγραφα προς την Κτηματική Υπηρεσία του Δημοσίου για την 
ενοικίαση κτιρίων. 

42. Έγγραφα προς το Γενικά Λογιστήριο του Κράτους με τα οποία 
ζητούνται αυξομοιώσεις πιστώσεων του τακτικού προϋπολογισμού και 
διάθεση ποσοστού. 

43. Έγγραφα προς την Υπηρεσία εντελλομένων εξόδων για τη μετα¬ 
βίβαση πιστώσεων με επιτροπικά εντάλματα. 

44. Έγγραφα προς το Υπουργείο Εθνικής Οικονομίας με τα οποία 
ζητούνται αυξομειώσεις πιστώσεων και αύξηση του γενικού ορίου πλη¬ 
ρωμών καθώς και συνολικής πρότασης του προγράμματος δημοσίων 
επενδύσεων. 

45. Τη θεώρηση του τακτικού προϋπολογισμού και του προγράμμα¬ 
τος δημοσίων επενδύσεων του ΥΠΠΟ του έτους 1990. 

46. Προτάσεις προς αρμόδιους φορείς για προμήθεια νέων μέσων 
πληροφορικής ή ένταξη τέτοιων μέσων στο τριετές πρόγραμμα πληρο¬ 
φορικής. 

47. Αναπομπές αποφάσεων τοπικών και κεντρικών συμβουλίων στο 
κεντρικό αρχαιολογικό συμβούλιο και στο κεντρικό συμβούλιο νεωτέ- 
ρων μνημείων. 

48. Την κύρωση των ονομαστικών πινάκων εισαγομένων στις Ανω- 
τέρες Σχολές Δραματικής Τέχνης και Χορού που καταρτίζουν οι αρμό¬ 
διες εξεταστικές επιτροπές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 

Γ. ΜΥΛΩΝΑΣ 


Αριθ, ΕΡ/2662 (10) 

Τροποποίηση της παρ. 2 του αρθ. 18 του Κανονισμού ΚΑΦ Λιμένος 

Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του αθρ. 11 του κωδ. Νόμου 5167/32 «περί ρυθμί- 
σεως των εις τον Λιμένα φορτ/κών εργασιών όπως τροποποιήθηκε και 
συμπληρώθηκε αργότερα από τις διατάξεις του αρθ. 6. του Ν.Δ. 
1254/49 «περί τροποποιήσεως και συμπληρώσεως διαφόρων διατά¬ 
ξεων των περί φορτ/σεων νόμων». 

2. Τις διατάξεις της παρ. 6 του αρθ. 2 του Β.Δ. 711/70 «περί του 
τρόπου καθορισμού των διατηρουμένων υπέρ του Υπουργού και Περιφε¬ 
ρειακών αρχών διανομαρχιακού επιπέδου του Υπουργείου Εργασίας, 
αρμοδιοτήτων. 

3. Τις διατάξεις του Ν.Δ. 241/73 «περί καταρτήσεως των Περιφ/ 
κών Δ/νσεων και ρυθμίσεως των εξ αυτών προκυπτόντων ζητημάτων». 

4. Τις διατάξεις του Δ.Π. 9/1452/22.12.1973 εγκύκλιο του 
Υπουργού παρά τω Πρωθυπουργώ. 

5. Τα αριθ. 4/17.3.89 αντίγραφο πρακτικού συνεδριάσεως της Δ.Ε. 
του ΚΑΦ Λιμένος Ηρακλείου, που υποβλήθηκε με την 74/20.3.1989 
αναφορά του Προέδρου της Επιτροπής «περί τροποποιήσεως της παρ. 2 
του αρθ. 18 του ισχύοντος Κανονισμού του ΚΑΦ Λιμένος Ηρακλείου». 

6. Το 4/10.4.89 πρακτικό της Επιτροπής του Υπουργείου Εργα¬ 
σίας. 

7. Το10358/Δ797/19.7.89έγγραφο του Υποϋργείου Εθνικής Οι¬ 
κονομίας το οποίο διαβιβάσθηκε σε μας το 16384/28.7.89 έγγραφο 
του Υπ. Εργασίας. 

8. Την οικονομική δυνατότητα του ΚΑΦ Λ. Ηρακλείου, αποφασί¬ 
ζουμε: 

Εγκρίνουμε την τροποποίηση της παρ. 2 του αρθ. 18 του ισχύοντος 
κανονισμού του ΚΑΦ Λιμένος Ηρακλείου ως κάτωθι: 

Για τους έχοντας ΙΟετή συμμετοχή στο ΚΑΦ δρχ. τριακόσιες εβδο¬ 
μήντα δύο χιλιάδες (372.000). 

Το ποσό αυτό των τριακοσίων εβδομήντα δύο χιλ. θεωρούμενο βα¬ 
σικό προσαυξάνεται κατά δρχ. σαράντα τέσσερις χιλ. τετρακόσιες 
(44.400) για κάθε έτος πέραν της δεκαετίας και μέχρι συμπληρώσεως 
εικοσαετούς συμμετοχής. 

Για κάθε έτος πέραν της εικοσαετίας αυξάνεται κατά δρχ. πενήντα 
χιλ. τετρακόσιες δρχ. (50.400) μέχρι συμπληρώσεως τριακονταετούς 
συμμετοχής. 

Για κάθε έτος συμμετοχής στο ΚΑΦ· από τα 31-35 έτη, αυξάνεται 
κατά δρχ. τριάντα επτά χιλ. διακόσιες δρχ. (37.200), του ανώτατου 
ποσού της αποζημιώσεως ανερχομένου στο ποσό του ενός εκατομμυρίου 
πεντακοσίων χιλ. δρχ. (1.500.000). 

Κλάσμα του έτους περισσότερο των έξι μηνών θεωρείται πλήρες έτος 
και υπολογίζεται μόνο για την προσαύξηση του βασικού ποσού λόγω 
ετών συμμετοχής όχι όμως και για την θεμελίωση του δικαιώματος λή- 
ψεως παροχής. 

Η ισχύς της παρούσης αρχίζει από της δημοσιεύσεώς της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηράκλειο, 1 Σεπτεμβρίου 1989 

Ο Νομάρχης 
Δ. ΚΟΥΝΕΝΑΚΗΣ 

-♦- 

Αριθ. 19788 (11) 

Επίταξη πλεοναζόντων ιδιωτικών υδάτων ενός (1) πηγαδιού μετά των 

εγκαταστάσεών του για την ύδρευση των κατοίκων της πόλης της 

Κορίνθου και του 6ου Συντάγματος Πεζικού. 

Ο ΝΟΜΑΡΧΩΝ Δ/ΝΤΗΣ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις των άρθρων 1, 2, 3 και 4 του ΑΝ 560/68 «περί 
αντιμετωπίσεως επειγουσών υδρευτικών αναγκών των Δήμων και Κοι¬ 
νοτήτων» σε συνδυασμό με εκείνες του άρθρου 260 του Π.Δ/τος 323/ 
89. 

2. Το έγγραφο της Δημοτικής Επιχείρησης Ύδρευσης Αποχέτευσης 
Κορίνθου αριθμ.' 552/7.8.1989, στο οποίο αναφέρεται το οξύ υδρευ- 

τιχό πρόβλημα της πόλης της Κορίνθου, που είναι αδύνατο να ικανοποι¬ 
ηθεί από την υπάρχουσα ποσότητα ύδατος. 

3. Την από 12.9.1989 έκθεση έρευνας της επιτροπής του άρθρου 1 
παρ. 1 του Α.Ν. 560/68, από την οποία προκύπτει ότι 40.000 κάτοι¬ 
κοι της πόλης της Κορίνθου και οι νεοσύλλεκτοι στρατιώτες του 6ου Συ¬ 
ντάγματος Πεζικού αντιμετωπίζουν πάγια ανάγκη ύδρευσης, η οποία 
σε περιόδους αιχμής μπορεί να χαρακτηρισθεί σαν επείγουσα. 

4. Ότι στη θέση ΚΕΡΑΜΙΔΑΚΙ του Δήμου Κορινθίων υπάρχει ένα 
(1) πηγάδι ιδιοκτησίας κληρονόμων Λάζαρου Αργυρόπουλου με πλεο- 
νάζοντα υδρευτικά ύδατα. 

5. Το γεγονός ότι η αποκλειστική αρμοδιότητα της ύδρευσης της πό¬ 
λης της Κορίνθου έχει μεταβιβασθεί στη νομίμως συαταθείαα Δημοτική 
Επιχείρηση Ύδρευσης Αποχέτευσης Κορίνθου, σύμφωνα με τις διατά¬ 
ξεις των άρθρων 260 Π.Δ/τος 323/89 και 1 Ν. 1069/80. 

6. 'Οτι η κοινωφελούς χαρακτήρα παραπάνω Επιχείρηση επιτελεί 
την ίδια κοινωνική αποστολή παροχής ύδατος στους κατοίκους της πό¬ 
λης της Κορίνθου, που ανήκε στην αρμοδιότητα του Δήμου Κορινθίων. 

7. Επειδή από την Δημοτική Επιχείρηση ύδρευσης Αποχέτευσης Κο¬ 
ρίνθου είναι αδύνατη, τουλάχιστον προς το παρόν, η ενίσχυση της ύδρευ¬ 
σης των κατοίκων της πόλης της Κορίνθου και του στρατοπέδου του 
6ου Συντάγματος Πεζικού με άλλο τρόπο και δεδομένου ότι συντρέχει 
από το Νόμο η απαιτουμένη επείγουσα ανάγκη ύδρευσης των κατοίκων 
της πόλης αυτής, υφίστανται δε πλεονάζοντα ιδιωτικά ύδατα στο πη¬ 
γάδι ιδιοκτησίας κληρονόμων Λάζαρου Αργυρόπουλου, αποφασί¬ 
ζουμε: 

1. Επιτάσσουμε υπέρ της Δημοτικής Επιχείρησης Ύδρευσης Αποχέ¬ 
τευσης Κορίνθου, για το σκοπό της εξυπηρέτησης των υδρευτικών ανα¬ 
γκών των κατοίκων της πόλης της Κορίνθου και των στρατιωτών του 
στρατοπέδου του 6ου Συντάγματος Πεζικού που διαπιστώθηκε ότι 
έχουν επείγουσα ανάγκη ύδρευσης, τα ιδιωτικά ύδατα του πηγαδιού 
ιδιοκτησίας κληρονόμων Λάζαρου Αργυρόπουλου μετά των εγκαταστά¬ 
σεων του, που βρίσκεται στη θέση ΚΕΡΑΜΙΔΑΚΙ διοικητικής περιφέ¬ 
ρειας Δήμου Κορινθίων και με τους παρακάτω όρους: 

α) Η άντληση του ύδατος του πηγαδιού για λογαριασμό της Δημοτι¬ 
κής Επιχείρησης Ύδρευσης Αποχέτευσης Κορίνθου θα διενεργείται μό¬ 
νον για πέντε (5) ώρες ανά 24ωρο (αντλούμενη ποσότητα 5 ώρες X 40 
μ 3 ωριαίας απόδοσης του πηγαδιού = 200 μ3 ύδατος), ενώ τις υπόλοι¬ 
πες δέκα (10) ώρες του 24ώρου (δυνατότητα άντλησης του πηγαδιού 
15 ώρες ανά 24ωρο) το πηγάδι θα αντλείται από τους ιδιοκτήτες του 
για την άρδευση των καλλιεργειών (απαιτουμένη ποσότητα για άρδευση 
100 μ3 ύδατος ανά 24/ωρο). 

β) Θα διενεργηθεί ποιοτικός έλεγχος του ύδατος του πηγαδιού πριν 
της άντλησής του από την ΔΕΤΑ Κορίνθου, με ευθύνη της επιχείρησης 
αυτής. 

γ) Θα διενεργείται συνεχής και με ευθύνη της Επιχείρησης ποιοτικός 
έλεγχος του ύδατος του πηγαδιού, τουλάχιστον μια (1) φορά την εβδο¬ 
μάδα ή όταν το ζητήσει κάποιος από τους ιδιοκτήτες του, προκειμένου 
να διαπιστωθεί εγκαίρως τυχόν υφαλμύρωση του ύδατος ώστε να στα¬ 
ματήσει αμέσως η άντληση του πηγαδιού. 

2. Η παραπάνω επίταξη γίνεται σύμφωνα με τις προϋποθέσεις των 
διατάξεων του άρθρου 2 του πιο πάνω ΑΝ σε συνδυασμό με εκείνες του 
Β.Δ/τος 801/68, υποχρεωμένης της Δημοτικής Επιχείρησης Ύδρευ¬ 
σης Αποχέτευσης Κορίνθου στην καταβολή αποζημίωσης στους ιδιο¬ 
κτήτες του επιτασσομένου πηγαδιού. 

3. Η απόφαση αυτή, λόγω του κατεπείγοντος, αρχίζει να ισχύει πριν 
από την δημοσίευσή της στην εφημερίδα της Κυβερνήσεως και από τη 
στιγμή τοιχοκόλλησής της στον πίνακα ανακοινώσεων του Καταστήμα¬ 
τος λειτουργίας της Δημοτικής Επιχείρησης Ύδρευσης Αποχέτευσης 
Κορίνθου. 

4. Με φροντίδα της Δημοτικής Επιχείρησης Ύδρευσης Αποχέτευσης 
Κορίνθου να ανακοινωθεί η απόφαση αυτή στους ιδιοκτήτες του εντασ- 
σομένου παραπάνω πηγαδιού. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Κόρινθος, 15 Σεπτεμβρίου 1989 

Ο ΝΟΜΑΡΧΩΝ Δ/ΝΤΗΣ 
Κ. ΜΑΓΚΑΦΑΣ 


Αριθ. 9699 (12) 

Έγκριση του Ειδικού Κανονισμού Λιμένα Πάρου αριθ. 18 με τίτλο 

«Τροποποίηση 6 του υπ’ αριθ. 9 Ειδικού Κανονισμού Λιμένα Πάρου 

περί αχθοφορικών και λεμβουχικών δικαιωμάτων». 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις του άρθρου 156 του Ν.Δ. 187/1973 «Περί Κώδι- 
κος Δημοσίου Ναυτικού Δικαίου». 

2. Τις διατάξεις του Π.Δ. 388/1983 (ΦΕΚ 119/1983 τΑ"). 

3. Το σχέδιο του Ειδικού Κανονισμού Λιμένα Πάρου που μας υπο¬ 
βλήθηκε με την αναφορά της Λιμενικής Αρχής Πάρου και επειδή με τις 
παραπάνω διατάξεις ρυθμίζονται θέματα που κανονίζουν την εύρυθμη 
λειτουργία του Λιμένα, αποφασίζουμε: 

Άρθρο μόνο 

Εγκρίνουμε τον παρακάτω Ειδικό Κανονισμό Λιμένα Πάρου αριθμ. 
18. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΡΟΥ 

ΑΡΙΘΜ. 18 

Τροποποίηση 6 του υπ’ αριθμ. 9 Ειδικού Κανονισμού Λιμένα Πάρου 
«περί ιαχθοφορικών και λεμβουχικών δικαιωμάτων». 

Ο ΛΙΜΕΝΑΡΧΗΣ ΠΑΡΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «Περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Α). 

β) Τις διατάξεις του Ν.Δ. 444/70 «Περί αρμοδιότητος Λ.Σ. και σχέ- 
σεως προς τις αρμοδιότητες των Σωμάτων Ασφαλείας» (ΦΕΚ 39 Α). 

γ) Τις διατάξεις του Π.Δ. 388/83 (ΦΕΚ 119 Α/8.9.83). 

Άρθρο πρώτο 

Ο παρών Ειδικός Κανονισμός Λιμένα Πάρου ισχύει στη χερσαία και 
θαλάσσια ζώνη του, στους λιμένες, στους όρμους καθώς και τη θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο δευτέρο 

Με τον κανονισμό αυτό αντικαθιστώνται τα εξής άρθρα του υπ’ 
αριθμ. 9 Ειδικού Κανονισμού Λιμένα Πάρου (ΦΕΚ 309 Β/17.5.84) 
περί αχθοφορικών και λεμβουχικών δικαιωμάτων και καταργείται ο 
υπ’ αριθμ. 16 Ειδικός Κανονισμός Λιμένα Πάρου. 

Άρθρο 3 

Τα δικαιώματα των αποσκευοφορέων εις τον λιμένα Πάρου καθορί¬ 
ζονται ως εξής: 

α) Δια επιβάτες ανεξαρτήτως θέσεως και δια τις συνήθεις αποσκευές 
των δραχμές 23. 

β) Δέματα, σάκκοι κλπ. ογκώδη αντικείμενα από 20-50 χιλ. κατά 
τεμάχιο δραχμές 75. 

γ) Μπαούλα, ηλεκτρικές συσκευές, έπιπλα, δέματα κλπ. άνω των 50 
χιλ. κατά τεμάχιο δρχ. 148. 

Άρθρο 8 

Τα λεμβουχικά δικαιώματα για τη μεταφορά των επιβατών μετά 
των συνήθων αποσκευών τους από τα αγκυροβολημένα πλοία μέχρι την 
προβλήτα και αντίστροφα ορίζονται ως εξής: 

α) Δια επιβάτες (ανεξαρτήτως θέσεως δρχ. 57. 

β) Δια μεταφορά επισκεπτών καταβάλλεται δια κάθε διαδρομή μετε- 
πανόδου κατ’ άτομο δρχ. 57. 

Άρθρο 12 

Το λεμβουχικό δικαίωμα στις περιπτώσεις αφίξεως τουριστικών 
πλοίων για την αποβίβαση και επιβίβαση περιηγητών καθορίζεται σε 
δρχ. 57 κατά περιηγητή. 

Άρθρο 15 

Ορίζουμε ως εξής τα λεμβουχικά δικαιώματα αποσκευών όταν οι 

αποσκευές υπερβαίνουν τα 25 χιλιόγραμμα βάρους κατά επιβάτη: 
α) Διάφορα μικροφορτία κατά χιλιόγραμμο δρχ. 0,96. 
β) Έπιπλα, σκεύη, βαρέα αντικείμενα δρχ. 1,49. 

Άρθρο 17 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσεως μισθουμένης λέμβου, συμπεριλαμβανομένης και 
της αμοιβής των επιβαινόντων λεμβούχων καθοριζόμενο σε δρχ. 624 
δια κάθε δρομολόγιο της λέμβου και δια απόσταση μέχρι ενός μιλλίου 
από της προβλήτας του λιμένος. Από ώρας 21.00 μέχρι 07.00 σε δρχ. 
945. ΔΓ αποστάσεις μεγαλύτερες του ναυτικού μιλλίου το.λεμβουχικά 
δικαίωμα καθορίζεται δι’ ελευθέρας συμφωνίας και σε αδυναμία επιτεύ- 
ξεως συμφωνίας δΓ αποφάσεως του Λιμενάρχη Πάρου. 

Άρθρο 18 

Ορίζουμε αντάλλαγμα χρήσεως λέμβου συμπεριλαμβανομένης και 
της αμοιβής των επιβαινόντων λεμβούχων για αποκλειστική χρησιμο¬ 
ποίηση προς μεταφορά επίπλων αποσκευών και εμπορευμάτων από ή 
προς το πλοίο δρχ. 1229 προκειμένου δε περί μεταφοράς από το πλοίο 
ευρισκομένου έξω από του όρμο σε δρχ. 1889. 

Η ανωτέρω τιμή μειούται κατά 30% προκειμένου περί ειδών Δημο¬ 
σίου, Γεωργικών εφοδίων διακινουμένων από την ΑΤΕ ή άλλων Κρατι¬ 
κών ή κοινοφελών Οργανισμών. 

Άρθρο 19 

1. Καθορίζουμε ως εξής την αμοιβή των λεμβούχων για την πρόσ- 
δεση και λύση των κάβων των πλοίων κατά την παραβολή ή πρυμνοδέ- 
τηση αυτών στο λιμάνι ανεξάρτητα από το είδος τους: 

α) Για πλοία από 101 μέχρι 1500 κοχ. δρχ. 473. 
β) Για πλοία από 1501 μέχρι 3000 κοχ. δρχ. 662. 
γ) Για πλοία από 3001 και άνω δρχ. 756. 

2. Γ ία πλοία μέχρι 100 κοχ καθώς και πολεμικά σκάφη δεν εισπράτ- 
τεται αμοιβή για πρόσδεση ή λύση των κάβων τους. Στις τιμές αυτές συ- 
μπεριλαμβάνεται και η αμοιβή για την τοποθέτηση της γεφυροκλίμα¬ 
κας των πλοίων. 

Άρθρο τρίτο 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεση του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύουσα Νομοθεσία 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.73) όπως τροποποιήθηκε με το Π.Δ. 207/85 (ΦΕΚ 760 
Α/ 

3.5.85). 

Πάρος, 27 Απριλίου 1989 

Ο Λιμενάρχης 
Σημαιοφόρος Λ.Σ. 

ΒΑΣ. ΣΙΕΤΤΟΣ 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ερμούπολη, 9 Σεπτεμβρίου 1989 
Ο Νομάρχης 

ΖΑΦΕΙΡΗΣ ΧΑΤΖΗΔΗΜΗΤΡΙΟΥ 
-♦- 

Αριθ. 9701 (13) 

Έγκριση του Ειδικού Κανονισμού Λιμένα Τήνου αριθ. 23 «Περί ανα¬ 
προσαρμογής τιμολογίου λεμβουχικών και αχθοφορικών δικαιωμά¬ 
των». 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 156 του Ν.Δ. 187/1973 «Περί Κώδι- 
κος Δημοσίου Ναυτικού Δικαίου». 

2. Τις διατάξεις του Π.Δ. 388/1983 (ΦΕΚ 119/1983 τ.Α'). 

3. Το σχέδιο του Ειδικού Κανονισμού Λιμένα Τήνου που μας υπο¬ 
βλήθηκε αε την αναβοοά τηε Λιαενικήο Αονής Τήνου και επειδή ιιε τισ 


παραπάνω διατάξεις ρυθμίζονται θέματα που κανονίζουν την εύρυθμη 
λειτουργία του Λιμένα, αποφασίζουμε: 

Άρθρο μόνο 

Εγκρίνουμε τον παρακάτω Ειδικό Κανονισμό Λιμένα Τήνου αριθμ. 
23. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΤΗΝΟΥ 
ΑΡΙΘΜ. 23 

«Περί αναπροσαρμογής τιμολογίου Λεμβουχικών και Αχθοφορικών δι¬ 
καιωμάτων». 

Ο ΛΙΜΕΝΑΡΧΗΣ ΤΗΝΟΥ 
Έχοντας υπόψη: 

1) Τις διατάξεις του δια του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «Περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162-Α) συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261-Α). 

2) Τις διατάξεις του Ν.Δ. 444/70 «Περί αρμοδιότητος Λ.Σ. και σχέ- 
σεως προς τις αρμοδιότητες των Σωμάτων Ασφαλείας» (ΦΕΚ 39-Α). 

γ) Τις διατάξεις του Π.Δ. 388/83 (ΦΕΚ 119 Α/8.9.83). 

Άρθρο 1 

Ο παρών Ειδικός Κανονισμός Λιμένα Τήνου ισχύει στη χερσαία και 
θαλάσσια ζώνη του, στους λιμένες, στους όρμους καθώς και τη θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και Υπαλλήλων Λιμένα καθώς 
αυτή καθορίζεται από τις κείμενες διατάξεις. 

ΚΕΦΑΛΑΙΟ Α' 

Άρθρο 2 

Τα λεμβουχικά και αχθοφορικά δικαιώματα που αναφέρονται στον 
με αριθμ. 20 Ειδικό Κανονισμό Λιμένα Τήνου (ΦΕΚ 131-Β/21.2.89) 
αυξάνονται κατά 13%. 

ΑΧΘΟΦΟΡΙΚΑ ΔΙΚΑΙΩΜΑΤΑ 
Άρθρο 3 

Τα δικαιώματα των αποσκευοφορέων στο λιμάνι Τήνου καθορίζονται 
ως εξής: 

1) Για επιβάτες που μεταφέρουν συνήθεις αποσκευές ανεξαρτήτως 
θέσης δρχ. 20. 

2) Για αποσκευές μεγαλύτερες από τις συνηθισμένες (συνηθισμένη 
αποσκευή λογαριάζεται η μέχρι βάρους 25 χιλγ.), τα αχθοφορικά δικαι¬ 
ώματα καθορίζονται ως εξής: 

α) Βαλίτσες, δέματα, σάκκοι κλπ. βάρους από 25-50 χιλγ. για το 
κομμάτι δρχ. 115. 

β) Μπαούλα, ηλεκτρικές συσκευές, δέματα κλπ. πάνω από 50 χλγ. 
το κομμάτι δρχ. 283. 

ΚΕΦΑΛΑΙΟ Β' 

ΛΕΜΒΟΥΧΙΚΑ ΔΙΚΑΙΩΜΑΤΑ 
Άρθρο 4 

Τα λεμβουχικά δικαιώματα για την μεταφορά των επιβατών με τις 
συνηθισμένες αποσκευές τους για τα πλοία που παραμένουν αγκυροβο¬ 
λημένα, μέχρι την προβλήτα και αντίστροφα ορίζονται ως εξής: 

α) Για επιβάτες ανεξαρτήτως θέσης δρχ. 32. 

β) Για μεταφορά επισκεπτών για κάθε διαδρομή με επιστροφή κατά 
άτομο δρχ. 57. 

Άρθρο 5 

Ορίζουμε ως κατωτέρω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλγ. βάρους κατά επιβάτη: 

α) Διάφορα μικροφορτία, κατά χιλιόγραμμο δρχ. 1. 

β) Έπιπλα, σκεύη, βαριά αντικείμενα κατά χιλιόγραμμο δρχ. 1,70. 

Άρθρο 6 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαπια νοήσησ ιιισθωαένησ λέαβου. συιιπεοιλααβανοιιένησ και 

της αμοιβής των επιβαινόντων λεμβούχων καθοριζόμενο για κάθε δρο¬ 
μολόγιο της λέμβου και για απόσταση μέχρι ένα (1) μίλι από την προ¬ 
βλήτα: 

α) Από ώρα 07.00 έως 20.00 σε 844 δρχ, 

β) Από ώρα 20.00 έως 24.00 σε 1.407 δρχ. 

γ) Από ώρα 00.00 έως 07.00 σε 1.634 δρχ. 

Για αποστάσεις μεγαλύτερες του ναυτικού μιλίου το λεμβουχικό δι¬ 
καίωμα καθορίζεται με ελεύθερη συμφωνία και σε αδυναμία επίτευξης 
συμφωνίας με απόφαση του Λιμενάρχη Τήνου. 

Άρθρο 7 

Ορίζουμε αντάλλαγμα χρήσης λέμβου, συμπεριλαμβανομένης και 
της αμοιβής των λεμβούχων που επιβαίνουν για αποκλειστική χρησιμο¬ 
ποίηση προς μεταφορά επίπλων, αποσκευών και εμπορευμάτων από ή 
προς το πλοίο δρχ. 1.696. 

Όταν πρόκειται για μεταφορά από πλοίο που βρίσκεται μακριά από 
λιμάνι ή όρμο σε δρχ. 2.816. Η τιμή μειώνεται κατά 30% όταν πρόκει¬ 
ται για είδη Δημοσίου, για γεωργικά εφόδια που διακινούνται από την 
Α.Τ.Ε. ή άλλων Κρατικών ή Κοινοτικών Οργανισμών. 

Άρθρο 8 

1. Καθορίζουμε ως κατωτέρω την αμοιβή των λεμβούχων για την 
πρόσδεση και λύση των πλοίων κατά την παραβολή ή πρυμνοδέτηση αυ¬ 
τών, στο λιμάνι ανεξάρτητα από το είδος τους ως εξής: 

α) Για πλοία από 101 ΚΟΧ μέχρι 500 ΚΟΧ δρχ. 180. 

β) Για πλοία από 501 ΚΟΧ μέχρι 1000 ΚΟΧ δρχ. 359. 

γ) Για πλοία από 1001 ΚΟΧ μέχρι 1500 ΚΟΧ δρχ. 638. 

Β) Για πλοία από 1501 ΚΟΧ μέχρι 3000 ΚΟΧ δρχ. 887. 

ε) Για πλοία από 3001 ΚΟΧ και άνω δρχ. 1089. 

2. Για πλοία μέχρι 100 ΚΟΧ καθώς και τα πολεμικά σκάφη δεν ει- 


σπράττεται αμοιβή για την πρόσδεση ή τη λύση τους. Στην παραπάνω 
τιμή συμπεριλαμβάνεται και η εργασία για την τοποθέτηση των γεφυρο¬ 
κλιμάκων στα Ε/Γ πλοία. 

ΚΕΦΑΛΑΙΟ Γ' 

Τελικές Διατάξεις 

Από την δημοσίευση του παρόντος καταργείται ο με αριθμ. 20 Ειδι¬ 
κός Κανονισμός Λιμένα Τήνου (ΦΕΚ 131-Β/21.2.89). 

Άρθρο 9 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήαεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές κατά την ισχύουσα Νομοθεσία ευθύνες, 
υπόκεινται και στις πειθαρχικές ποινές του άρθρου 157 του Ν.Δ. 
187/73 (ΦΕΚ 261-Α/3.10.73) περί Κ.Δ.Ν.Δ. όπως τροποποιήθηκε 
με το Π.Δ. 207/85 (ΦΕΚ 76-Α/3.5.85). 

Τήνος, 1 Αυγούστου 1989 

Ο Λιμενάρχης 
Υποπ/ρχος Λ.Σ. 

ΔΗΜΗΤΡΙΟΣ ΠΕΡΔΙΚΟΥΡΗΣ 

Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ερμούπολη, 7 Σεπτεμβρίου 1989 
Ο Νομάρχης 

ΖΑΦΕΙΡΗΣ ΧΑΤΖΗΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




